== Landshold ==
Baroš nåede i sin tid som landsholdsspiller (2001-2012) at spille 93 kampe og score 41 mål for [[Tjekkiets fodboldlandshold|Tjekkiets landshold]], som han debuterede for den [[25. april]] [[2001]] i et opgør mod [[Belgiens fodboldlandshold|Belgien]]. Efterfølgende blev han udtaget til den tjekkiske trup til [[EM i fodbold 2004|EM i 2004]] i [[Portugal]], hvor han fik sit helt store gennembrud. Med fem scoringer, heraf to i kvartfinalesejren over [[Danmarks fodboldlandshold|Danmark]], blev han turneringens topscorer, selvom tjekkerne måtte se sig besejret i semifinalen mod [[Grækenlands fodboldlandshold|Grækenland]].
Levende_personer